armvectores/hy_wikipedia_2023 huggingface dataset:
Ալեքսանդր Զախլեստին

Ալեքսանդր Սերգեևիչ Զախլեստին (ռուս.՝ Александр Сергеевич Захлестин, հուլիսի 7, 1979(1979-07-07), Կիրով, ՌԽՖՍՀ, ԽՍՀՄ), ռուս ֆուտբոլիստ, մարզիչ։


== Գործունեություն ==
Կիրովի «Շիննիկ» մարզադպրոցի սան է։ 20 տարեկանում սկսել է պրոֆեսիոնալ կարիերան տեղի «Դինամո» ակումբում, որտեղ անցկացրել է կարիերայի մեծ մասը։ Ընդհանուր առմամբ բոլոր ակումբներում Ռուսաստանի առաջնությունում անցկացրել է 307 խաղ և խփել 28 գոլ։ Վերջին ժամանակներում եղել է թիմի ավագ։ Երեք մրցաշրջան խաղացել է առաջին դիվիզիոնում՝ հանդես գալով «Սադովիկ» (Ստեռլիտամակ) և Ուլյանովսկի «Վոլգա» ակումբներում։ Դրանից հետո խաղացել է Սարատովի Սոկոլ և Չելյաբինսկի «Չելյաբինսկ» ակումբներում։
2018 թվականին դարձել է «Ֆակել» (Կիրով) ակումբի խաղացող մարզիչ։ 2019 թվականին դարձել է «Ֆանկոմ» ակումբի գլխավոր մարզիչ։


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
(5753) Յոշիդատադահիկո

(5753) Յոշիդատադահիկո (անգլ.՝ Yoshidatadahiko), աստերոիդ աստերոիդների հիմնական գոտում։ Հայտնաբերվել է 1992 թվականի մարտի 4-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,266189 ա. մ., առավելագույնը մոտենում է 1,8924 ա. մ. հեռավորության վրա և հեռանում 2,6399 ա. մ.։ Արեգակի շուրջ մեկ ամբողջական պտույտ է կատարում 1246,07 երկրային օրվա ընթացքում, իր ուղեծրով շարժվելով միջինում 0,288908 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5753) Յոշիդատադահիկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բերգ սյուր Սամբր

Բերգ սյուր Սամբր (ֆր.՝ Bergues-sur-Sambre), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Գյուիզ կանտոնայի կազմի մեջ։ Կոմունայի շրջանը՝ Վերվեն (շրջան)։
INSEE կոդը՝ 02067։


== Բնակչություն ==
2010 թվականին բնակչությունը կազմել է 220 մարդ։


== Տնտեսություն ==
2010 թվականի տվյալներով 142 աշխատունակ բնակիչներից 98-ը (15-64 տարեկան) տնտեսապես ակտիվ են, 44-ը՝ պասիվ (ակտիվության ինդեքսը՝ 69,0 %, 1999 թվականին 66,9 % % էր)։ 98 ակտիվ բնակիչներից 92-ը (52 տղամարդ և 40 կին) աշխատում են, գործազուրկ էր 6-ը (1 տղամարդ և 5 կին)։ 44 պասիվներից 9-ը աշակերտներ և ուսանողներ են, 13-ը՝ թոշակառուներ, 22-ն էլ պասիվ են այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Բերգ սյուր Սամբր (ֆր.)
Մոնտազոլա

Կոլեվեկիո (իտալերեն՝ Montasola), կոմունա Իտալիայում, գտնվում է Լացիո շրջանում՝ Ռիետի պրովինցիայում։ Բնակչությունը կազմում է 402 մարդ (2008 թվականին), խտություննը կազմում է 32 մարդ/կմ²։ Տարածքը կազմում է 13 կմ²։ Փոստային ինդեքս՝ 2040։ Հեռախոսային կոդ՝ 0746։


== Ժողովրդագրություն ==


=== Մարդահամար ===


== Համայնքի վարչակազմ ==
Հեռախոս։ 0765 578018
Էլ-փոստ։ comcollevecchio@libero.it
Պաշտոնական կայք։ http://www.comune.collevecchio.ri.it


== Արտաքին հղումներ ==
http://www.comunedimontasola.it/ Archived 2007-03-11 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
www.comunedimontasola.it/ Archived 2007-03-11 at the Wayback Machine.
Montasola auf www.sabina.it Archived 2012-09-24 at the Wayback Machine. (italienisch)
Comunità Montana Sabina IV Zona (italienisch)
Montasola auf www.comuni-italiani.it (italienisch)
www.comunedimontasola.it/ Archived 2007-03-11 at the Wayback Machine.
Թափան

Թափան, գյուղ Արևմտյան Հայաստանում, Կիլիկիայի Ադանայի նահանգի Քոզանի գավառակի Թափան գյուղախմբում։ Հանդիսանում էր վերջինիս կենտրոնը։


== Աշխարհագրություն ==
Կլիման առողջարար էր։ Հայտնի էր որպես ամառանոցավայր։ Մոտակայքում անցնում է Սարոս գետը։


== Բնակչություն ==
XX դարի սկզբին ուներ 1000 բնակիչ, որից 300-ը՝ հայեր։


== Պատմամշակութային կառույցներ ==
Թափանի մոտ են գտնվում Կոպիտառ բերդը և Պրետորիում քաղաքի ավերակները։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Մորիսա Թանչարոեն

Մորիսա Թանչարոեն Ուիդոն (անգլ.՝ Maurissa Tancharoen Whedon, նոյեմբերի 28, 1975(1975-11-28), Լոս Անջելես, Կալիֆոռնիա, ԱՄՆ), ամերիկացի պրոդյուսեր, սցենարիստ, դերասանուհի, երգչուհի, պարուհի և քնարերգու։


== Կարիերա ==
Առաջին սցենարը Թանչարոենը գրել է 2001 թվականին, որը վաճառել է Revolution Studios-ին։ Դա անանուն փիթչ-սցենար էր, որում ՀԴԲ-ի երկու ասիա-ամերիակացի լրտեսներ հետաքննում են Հարավային Լոս Անջելեսում գտնվող և որպես կլերկ կորեական մթերային խանութի պաշտպանության տակ աշխատող ավազակախմբին։ Նա աշխատել է որպես «Նյու Յորքի ոստիկանություն» ֆիլմի պրոդյուսեր Մարկ Թինկերի և «Հարավային Բրուկլինում»-ի պրոդյուսեր Ուիլյամ Մ. Ֆինքլսթեյնի ընթերակա, ինչպես նաև աշխատել է «DanceLife» սերիալի համագործադիր պրոդյուսերի հետ։
Որպես սցենարիստ և սյուժեների խմբագիր՝ Թանչարոենը աշխատել է «ՇԻԹ-ի գործակալներ» հեռուստասերիալի, Starz-ի «Սպարտակ։ Արենայի աստվածները», «Մահվան չափ գեղեցիկ», «Տիկնիկային տուն» սերիալների և «Օլիվեր Բին» կարճատև սիթքոմի վրա։ Նա նաև աշխատել է «Սպարտակ։ Վրեժ» հեռուստասերիալի վրա։
Բացի սցենարներ գրելուց, Թանչարոենը «Տիկնիկային տուն»-ում նաև խաղացել է Կիլոյի ոչ մեծ դերը։ Ինչպես նաև Ջեդ Ուիդոնի հետ «Տիկնիկային տան» «Առաջին տապանագիր» էպիզոդի համար գրված «Remains» երգի հեղինակներից ու կատարողներից մեկն է։ Նա «Սարսափելի բժշկի երաժշտական բլոգը» ֆիլմի սցենարիստներից մեկն է և այս ֆիլմում խաղացել է որպես գրուպի։ 2011 թվականին երգչուհու դերով նկարահանվել է Ջոս Ուիդոնի «Մեծ աղմուկ ոչնչից» ադապտացիայում, ինչպես նաև «Նիլի լեգենդը»-ի երկրորդ եթերաշրջանի «The Musical» էպիզոդում եղել է Զելդի երգող ձայնը։
Թանչարոենը Ջեդ Ուիդոնի և Ջոս Ուիդոնի հետ աշխատել է «Վրիժառուները» ֆիլմի վրա։


== Անձնական կյանք ==
Թանչարոենն ասել է, որ իր ազգանունը ունի թաիլանդական ծագում։ Նա սովորել է Օքսիդենտալի քոլեջում, որտեղ գրել է երկու պիես, որոնք շահել են «Argonaut & Moore» գրական մրցանակը։ Նրա հայրը՝ Թոմի Թանչարոենը, հոլիվուդյան ֆիլմերի համար տրանսպորտի կոորդինատոր է։ Նրա եղբայրը՝ Քևին Թանչարոենը, ռեժիսոր է, որի առաջնաելույթային ֆիլմը «Փառք»-ն է (2009)։ 2009 թվականի ապրիլի 19-ին ամուսնացել է գործընկեր-սցենարիստ Ջեդ Ուիդոնի հետ, որը Ջոս Ուիդոնի եղբայրն է։ Նրանց առաջնեկը աղջիկ է (Բենի Սյու Ուիդոն) և ծնվել է 2015 թվականի հունիսին։
Վաղ տարիներին Թանչարոենը եղել է «Pretty in Pink» աղջիկների խմբի անդամ։ Խումբը լուծարվել է ավելի վաղ, քան հասել է իր հաջողությանը։ Դրանից որոշ ժամանակ անց Թանչարոենի մոտ ախտորոշվել է գայլախտ և նրան անհրաժեշտ է եղել քիմիաթերապիա։


== Մրցանակներ ==
2009 թվականին Թանչարոենը կատակերգական վեբ սերիալի լավագույն սցենարի համար շահել է «Streamy» մրցանակ («Սարսափելի բժշկի երաժշտական բլոգը» սերիալի համար)։


== Ծանոթագրություններ ==
Թարմուս

Թարմուս, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մյուր դը Բրետան (կանտոն)

Մյուր դը Բրետան (ֆր.՝ Mûr-de-Bretagne), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Գենգան օկրուգի մեջ։ Համաձայն 2006 թվականի մարդահամարի կանտոնի բնակչությունը 3545 մարդ էր։Կանտոնի համարը 2227 է։ Կանտոնում կա 5 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Մաչիտաուր

Մաչիտաուր (վրաց.՝ მაჩიტაური), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 52 մարդ։


== Ծանոթագրություններ ==
Աստերոիդների ցանկ (291901-292000)

Աստերոիդների ցանկ (291801-291900)  • Աստերոիդների ցանկ  • Աստերոիդների ցանկ (292001-292100)
 Աստերոիդների ցանկ (291801-291900)  • Աստերոիդների ցանկ  • Աստերոիդների ցանկ (292001-292100)
Առուպեելսե

Առուպեելսե (էստ․՝ Arupäälse), գյուղ Էստոնիայի Իդա-Վիրումաա նահանգի Մայդլա շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռոկկի

Ռոկկի (անգլ.՝ Rocky), 1976 թվականին նկարահանված սպորտային ֆիլմ դրամա, սցենարի հեղինակը և գլխավոր դերակատարը Սիլվեստր Ստալոնեն է, ում համար այս դերը առաջին նշանավոր դերն էր կինոյում, և նրան մեծ ճանաչում բերեց ամբողջ աշխարհում, հետագայում Ստալոնեն որպես ռեժիսոր նկարահանեց ֆիլիմի ևս 5 սերիա։


== Սյուժե ==
Ֆիլմը պատմում է «իտալական ձիուկ» մականունով բռցքամարտիկ Ռոկկի Բալբոայի մասին, ով դեպքերի բերումով ցանկանում է մենամարտել տվյալ ժամանակի աշխարհի չեմպիոն Ապոլլո Կրիդի հետ և սկսում է ավելի ակտիվ մարզվել։ Այդ ընթացքում Ռոկկին նաև սկսում է ընկերություն անել համեստ և ամոթխած բնավորությամբ Էդրիանի հետ ...


== Դերակատարներ ==


== Մրցանակներ և վարկանիշային ցանկեր ==


=== Մրցանակներ ===
Ֆիլմն արժանացել է 3 Օսկար մրցանակի, Լավագույն ֆիլմ, Լավագույն ռեժիսոր և Լավագույն մոնտաժ անավանակարգերում, ներկայացված է եղել ևս 7 անվանակարգերում, որոնց թվում նաև Ստալոնեն ներկայացվել է Օսկարի Լավագույն դերասան և Լավագույն օրիգինալ սցենար անվանակարգերում միաժամանակ, ինչը հաջողվել է միայն 2 կինոգործչի (Օրսոն Ուելս - «Քաղաքացի Քեյնը», Չառլի Չապլին - «Մեծ բռնապետը»)։
Ֆիլմը ստացել է նաև 1 Ոսկե Գլոբուս, ներկայացված է եղել ևս 5-ի։ Ստացել է 1 BAFTA, 1 Գրեմմի, 1 Դավիդ դի Դոնատելլո մրցանակ և ԱՄՆ-ի կինոքննադատների խորհրդի 1 մրցանակ։


=== Վարկանիշային ցանկեր ===
Ֆիլմն ընդգրկված է Ամերիկյան կինոակադեմիայի կողմից տարբեր տարիներին կազմված վարկանիշային ցանկերում հետևյալ տեղերում

Ամերիկյան բոլոր ժամանակների 100 լավագույն ֆիլմեր - 1998 թ. ցանկ - 78-րդ տեղ, 2007 թ. ցանկ - 57
Ամերիկյան բոլոր ժամանակների 10 լավագույն ֆիլմեր ըստ 10 ժանրերի - 2-րդն է սպորտային ֆիլմերի ցանկում
Ամերիկյան բոլոր ժամանակների 100 լավագույն ոգեշնչող ֆիլմեր - 4
Ամերիկյան բոլոր ժամանակների ֆիլմերի 100 լավագույն խոսքերի ցանկում Ռոկկի արտասանած «Օ՜ Էդրիան» խոսքը 80-րդն է
Ամերիկյան բոլոր ժամանակների ֆիլմերի 100 լավագույն երգերի ցանկում Բիլլ Կոնտիի գրված «Gonna Fly Now» երգը 58-րդն է


== Հետաքրքիր փաստեր ==
ֆիլմի սյուժեի համար որպես հիմք ծառայել է բռնցքամարտի ծանրքաշային կարգում աշխարհի չեմպիոնության համար Չակ Վեպների և Մուհամմեդ Ալիի միջև կայացած մարտը, Ռոկկի Բալբոաի նախատիպը հանդիսացել է Չակ Վեպները, Ապոլլո Կրիդինը՝ Մոհամեդ Ալին։
բռնցքամարտիկ Ջո Ֆրեյզերը խաղացել է ինքն իրեն ֆիլմում, գլխավոր հերոսների մենամարտից առաջվա տեսարաններում։
փողոցային երգիչներից մեկին մարմնավորել է Ստալոնեի հարազատ եղբայրը՝ Ֆրենկ Ստալոնեն։
Ռոկկի Բալբոաի արձանը կանգնեցված է Ֆիլադելֆիայի գեղարվեստական թանգարանի աստիճանների մոտ և սերբիական Ժիտիշտե փոքր քաղաքում։


== Ծանոթագրություններ ==


== Արտաքին հղումներ ==
«Ռոկկի»(անգլ.) ֆիլմը Internet Movie Database կայքում
«Ռոկկի»(ռուս.) ֆիլմը ԿինոՊոիսկ կայքում։
«Ռոկկի»(անգլ.) ֆիլմը allmovie կայքում:
«Ռոկկի»(անգլ.) ֆիլմը Box Office Mojo  կայքում
Ռոկկի(անգլ.) ֆիլմը Rotten Tomatoes կայքում
ֆիլմը Sports Movie Guide կայքում Archived 2010-10-08 at the Wayback Machine.
Ռոկկի ֆիլմի ստեղծումը, Ս. Ստալոնե
կինոքննադատ Ռոջեր Էբերտի մեկնաբանությունը Archived 2012-09-15 at the Wayback Machine.
ֆիլմի ստեղծման պատմությունը BANDFILM.RU կայքում
Միլտոն Կասկո

Միլտոն Օսկար Կասկո (անգլ.՝ Milton Óscar Casco, ապրիլի 11, 1988(1988-04-11), María Grande, Paraná Department, Էնտրե Ռիոս, Արգենտինա), արգենտինացի ֆուտբոլիստ, պաշտպան։ Հանդես է գալիս արգենտինական «Ռիվեր Փլեյթ»-ի և Արգենտինայի հավաքականի կազմում։


== Ակումբային կարիերա ==
2015 թվականին Միլտոն Կասկոն պայմանագիր է կնքել արգենտինական «Ռիվեր Փլեյթ»-ի հետ։ Թիմը նրա համար վճարել է 2.5 միլիոն եվրո։
Նոր թիմի կազմում Կասկոն իր դեբյուտը նշել է սեպտեմբերի 13-ին՝ «Բոկա Խունիորս»-ի դեմ խաղում։ «Ռիվեր Փլեյթ»-ի կազմում Միլտոնը իր առաջին գոլը խփել է 2016 թվականի ապրիլի 9-ին՝ «Ատլետիկո Սարմիենտոյի» դեմ խաղում։


== Միջազգային կարիերա ==
Արգենտինայի հավաքականի կազմում Միլտոն Կասկոն իր նորամուտը նշել է 2015 թվականի հուլիսի 7-ին՝ Բոլիվիայի հավաքականի դեմ խաղում։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ադոլֆ Ֆրիդրիխ Լյուդվիգ Շթրեքեր

Ադոլֆ Ֆրիդրիխ Լյուդվիգ Շթրեքեր, (գերմ.՝ Adolph Friedrich Ludwig Strecker, հոկտեմբերի 21, 1822(1822-10-21), Դարմշտադտ, Հեսսենի մեծ դքսություն - նոյեմբերի 7, 1871(1871-11-07), Վյուրցբուրգ, Բավարիա), գերմանացի քիմիկոս։


== Կենսագրություն ==
Ադոլֆ Ֆրիդրիխ Լյուդվիգ Շթրեքերը 1842 թվականին ավարտել է Գիսենսկի համալսարանը, որպես ուսուցիչ աշխատել է Դարմշտադտի գիմնազիայում։ 1846 թվականից Գիսենսկի համալսարանում Յուստուս Լիբիխի ասիստենտն է եղել, որտեղ էլ 1848 թվականին պաշտպանել է դոկտորական դիսերտացիան։ 1851 թվականից Օսլոյի համալսարանի պրոֆեսոր էր, իսկ 1860 թվականից` Տյուբինգենսկի, ապա 1871թվականից` Վյուցբուրգսկի համալսարանի պրոֆեսոր։


== Գիտական աշխատանք ==
Աշխատանքների մեծամասնությունը նվիրված են բնական օրգանական միացություների և սինթեզի հետազոտություններին։ Լեղիից առանձնացրել է տաուրինը (1848)։ Առաջարկել է ալդեհիդներից, ցիանական թթվից և ամոնիակից ամինաթթուների ստացման եղանակը, ալանինից ստացել է կաթնաթթու և ցույց է տվել, որ ազոտական թթվի ազդեցությամբ ամինաթթուները ձևափոխվում են օքսիթթուների։ Ստացել է ամիդիններ (1857) քլորաջրածնի հոսքում ամիդների տաքացմամբ և գուանիդիններ (1861) կալիումի քլորատի ազդեցությամբ և աղաթթու գուանինի վրա։
1859 թվականին հրատարակել է «Ատոմային կշիռների որոշման թեորան և պրակտիկան» աշխատությունը, որտեղ մանրամասն մշակել է քիմիական տարրերի դիֆերենցիալ համակարգը` նկարագրելով ատոմային զանգվածի փոփոխման օրինաչափությունները։ Դիֆերենցիալ համակարգի գաղափարը, հիմնված քիմիական տարրերի փոխհարաբերությունների վրա, առաջարկել են նաև Մաքս Պետենկոֆերը (1850) և Ժան Բատիստ Դյուման (1851)։ Շտրեկկերի կողմից նշված ատոմային զանգվածի փոփոխման օրինաչափությունները կարևոր նախապայման էին քիմիական տարրերի պարբերական համակարգի համար։
Հեղինակ է մի քանի անգամ տպագրված «Kurzes Lehrbuch der Chemie» (1851)և «Kurzes Lehrbuch der Organischen Chemie» (1853) դասագրքերի։


== Ծանոթագրություններ ==


== Գրականություն ==
«Штреккер, Адольф»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Պլասիդո Ռոսաս

Պլասիդո Ռոսաս (իսպ.՝ Plácido Rosas) բնակավայր Ուրուգվայի հարավարևելյան մասում, Սերրո Լարգո դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 415մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
INE map of Plácido Rosas Archived 2013-03-09 at the Wayback Machine.
Սամարսկի (Մատվեևո-Կուրգանսկի շրջան)

Անվան այլ կիրառումների համար տե՛ս՝ Սամարսկի (այլ կիրառումներ)Սամարսկի (ռուս.՝ Самарский), գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Նովոնիկոլաևսկի գյուղական համայնքի կազմի մեջ։
Ընկերության պարադոքս

Ընկերության պարադոքս (անգլ.՝ Friendship paradox), երևույթ, ըստ որի, որպես կանոն, մարդկանց մեծամասնությունն ավելի քիչ ընկեր ունի, քան միջինում իրենց ընկերը։


== Պատմություն ==
Երևույթը հայտնաբերել է Նյու Յորքի պետական համալսարանի սոցիոլոգ Սքոթ Ֆելդը 1991 թվականին, երբ ուսումնասիրում էր սոցիալական ցանցերը։
Պարադոքսը ճիշտ է նաև ավելի նեղ իմաստով սոցիալական ցանցերի համար, հատկապես՝ համացանցային սոցիալական ցանցերի։ Օրինակ՝ 2012 թվականին այն հաստատվեց Կոռնելի համալսարանի գիտնականների կողմից, որոնք վերլուծեցին Ֆեյսբուքի 721 միլիոն օգտատերի։ Գիտնականները պարզեցին նաև, որ այս պնդումը ճիշտ է Թվիթերի օգտատերերի 98%-ի համար։
Չնայած վարկածի ակնհայտ պարադոքսալ լինելուն՝ այն ստացվում է գրաֆների տեսության և հավանականության տեսության հիմնարար սկզբունքներից, որը կիրառվում է սոցիալական գրաֆի դեպքում։
Մասնավորապես, պարադոքսը կարելի է բացատրել ընտրանքի տեղաշարժումով, որտեղ մեծաքանակ կապեր ունեցող անձինք ավելի մեծ հավանականություն ունեն հայտնվել ընկերների շարքում։
Նմանատիպ դիտարկում կարելի է կատարել նաև այլ փոխկապված համայնքների դեպքում։ Օրինակ՝ մարդկանց մեծամասնության սեռական զուգընկերները միջինում ունեցել են ավելի շատ սեռական զուգընկերներ, քան հենց իրենք։


== Ծանոթագրություններ ==


== Արտաքին հղումներ ==
Strogatz Steven (սեպտեմբերի 17, 2012)։ «Friends You Can Count On»։ New York Times։ Վերցված է հունվարի 17, 2013
Բաս Տեր

Բաս Տեր՝ քաղաք Գվադելուպա կղզում և Ֆրանսիական Գվադելուպայի ադմինիստրատիվ կենտրոնː Գտնվում է Սուֆյեր հրաբուխի ստորոտումː 2008 թվականի տվյալներով բնակչությունը կազմում է 12 100 մարդː  Քաղաքն արտահանում է շաքար, բանան, սուրճ, կակաո, վանիլː


== Անվանում ==
«Basse-Terre» բառը ֆրանսերենից նշանակում է «դաշտավայր»

1650-1794ː  Ֆորտ Ուէլ (ֆրանս. Fort Houël)
1794, 1810-1814, 1815-1816ː  Ֆորտ Մետիլդ (անգլ. Fort Mathilde)
1803-1810, 1816-1960ː  Ֆորտ Ռիշպանս (Fort Richepanse)
1960-1989ː  Ֆորտ Սեն-Շարլ (ֆրանս. Fort Saint-Charles)
1989-մ. թ. ա.ː  Ֆորտ Լուի-Դելգրէ (ֆրանս. Fort Fort Louis Delgrès)
1643-մ. թ. ա.ː  Բաս Տեր


== Պատմություն ==
Բաս Տերը 18-րդ դարի վերջին համարվում էր Գվադելուպայի առևտրական կենտրոնը, որն ավելի ուշ դարձավ քաղաք Պուանտ-ա-Պիտր՝ Գրանդ-Տեր կղզու վրաː 1919 թվականի փոթորկի արդյունքում նավամատույցը ավերվում է, որը խթան հանդիսացավ տնտեսության հետագա արագ տեմպերով զարգացմանըː 1994 և 1995 թվականների ուժեղ երաշտների արդյունքում քաղաքը որոշ տարիներին չէր կարողանում բանան արտահանելː


== Սպորտ ==
2004 թվականին «Ռասինգ» ֆուտբոլային ակումբը ազգային չեմպիոնի 3 կոչում է վաստակելː Քաղաքում կան մի քանի մարզադաշտեր, որոնցից ամենակարևորում՝ «Շտադ Սենտ-Կլոդում», 3000 մարդ է տեղավորումː Այս մարզադաշտում են մրցում սովորաբար Գվադելուպայի ազգային հավաքականներ՝ Racing Club de Basse-Terre-ն և La Gauloise de Basse-Terre-ըː


== Ծանոթագրություններ ==
Դանիել Քեյն

Դանիել Քեյն (ծնվել է 1948 թվականին), ավստրալիացի լեզվաբան է, աշխարհի առաջատար հեղինակներից մեկը՝ յուրչեն և խիտան լեզուների և դրանց ձեռագրերի։


== Կենսագրություն ==
Դանիել Քեյնը (Kāng Dān: 康丹) ծնվել է 1948 թվականին Մելբուռնում։ Հորից զրկված լինելով, երբ դեռ երիտասարդ էր, հանգամանքերը կաշկանդում էին նրան, որ դադարեցնի իր կրթությունը և աշխատանքի անցնի 15 տարեկան հասակում։ Թողել է դպրոցը և աշխատանքի անցել բանկում՝ որպես վաճառող։ Այնտեղ նա բացահայտեց, որ լեզուներ սովորելու տաղանդ ունի։ Մելբուռնը մագնիս էր ամբողջ աշխարհի ներգաղթյալների համար, և նա գտնում էր, որ երբ նրանք մտնում էին բանկ, քիչ ջանք գործադրելով կարող էր շփվել նրանց հետ։ Ազատ ժամանակ անցել է հետագա կրթության և մի քանի լեզուներով բարձր առաջադիմությամբ ընդունվել է Մելբուռնի համալսարան։
1971 թվականին այնտեղ ստացել է Առաջին կարգի գերեզանցության դիպլոմ՝ մասնագիտանալով չինարենի մեջ և ստացել է գիտությունների թեկնածուի գիտական աստիճան, կրթաթոշակ՝ Ավստրալիայի ազգային համալսարանից։ 1975 թվականին ավարտել է ասպիրանտուրան Յուրչենի՝ Տունգուս–մանջուրական լեզվի վերաբերյալ թեզով, որով խոսում էին Ջին դինաստիայի ժամանակ Հյուսիսային Չինաստանում։ 1976 թվականին Ավստրալիայի ազգային համալսարանից ստացել է ասիական գիտությունների մագիստրոսի կոչում։
Ակադեմիական կարիերային զուգահեռ՝ Քեյնը ունեցել է նաև դիվանագիտական կարիերա։ 1976 թվականին միացել է Ավստրալիայի Արտաքին գործերի դեպարտամետին և մեկնել է Պեկին բարեփոխումների սկզբնական շրջանում, մասնավորապես՝ Ժողովրդավարության պատի շրջանում։ 1990–ականներին նաև Պեկինում Ավստրալիայի դեսպանատան մշակութայի խորհրդատու էր։
1981 թվականին Մելբուռնի համալսարանում դասավանդում էր չինարեն, իսկ 1988 և 1993 թվականներին Պեկինի համալսարանի չինարենի ամբիոնի գիտական այցելու էր։ 1997 թվականից Սիդնեյի Մաքուարի համալսարանում չինարենի պրոֆեսոր էր։
2010 թվականին այրիացել է, երբ կինը՝ Ի Շաքինգը (Yè Xiǎoqīng (葉曉青)՝ Ցին կայսրության պատմության և չինարենի արդիականացման Շանհայի գիտնականը, մահացել էր քաղցկեղից, քաղցկեղի վաղ ախտորոշումից հետո իր նախնական վերականգնումը վտանգի ենթարկելով, որդուն՝ Յանին լույս աշխարհ բերելու համար (易安 (Yìān)։


== Դանիել Քեյնի գրքերը ==


=== Գիտական ===
Daniel Kane 1989. The Sino-Jurchen Vocabulary of the Bureau of Interpreters. (Uralic and Altaic Series, vol. 153). Indiana University, Research Institute for Inner Asian Studies. Bloomington, Indiana. 0-933070-23-3.
Daniel Kane 2009. The Kitan Language and Script (Handbook of Oriental Studies series, Section 8: Uralic & Central Asian Studies). Leiden: Brill. 978-90-04-16829-9.
Kane, Daniel. 1997. "Language Death and Language Revivalism the Case of Manchu". Central Asiatic Journal 41 (2). Harrassowitz Verlag: 231–49. https://www.jstor.org/stable/41928113.


=== Հանրաճանաչ ===
Daniel Kane 2006. The Chinese Language: Its History and Current Usage. Tuttle Publishing. 0-8048-3853-4, 978-0-8048-3853-5.


== Ծանոթագրություններ ==


== Արտաքին հղումներ ==
Professor Daniel Kane
Հոդաբորբ

Հոդաբորբ կամ արթրիտ (լատ.՝ arthritis, հունարեն՝ άpvpov - հոդ), հոդերի բորբոքային հիվանդություն, որը կարող է առաջանալ տեղային կամ ընդհանուր վարակների, նյութափոխանակության խանգարումների, վնասվածքների և այլ պատճառներով։ Մի շարք ծանր հիվանդությունների (ռևմատոիդ հիվանդություն, անշարժացնող սպոնդիլոարթրիտ և այլն) առաջացման պատճառը դեռևս լրիվ պարզ չէ, սակայն հաստատված է, որ նպաստող գործոններ են համարվում օրգանիզմի սառեցումը, ֆիզիկական գերլարվածությունը և այլև։ Ըստ ռևմատոլոգների համամիութենական ընկերության համագումարի (1971) դասակարգման, հիվանդությունները բաժանվում են երկու հիմնական խմբի՝ որպես ինքնուրույն հիվանդություն և որևէ հիվանդության ախտանշան։ Մեկ հոդի բորբոքումը կոչվում է մոնոարթրիտ, մի քանիսինը՝ պոլիարթրիտ։ Ըստ ընթացքի հիվանդությունները լինում են՝ սուր, ենթասուր և քրոնիկական, չոր և էքսուդատիվ (շճային, թարախային, արյունային), ըստ ծագման՝ վարակիչ և սպեցիֆիկ, դիստրոֆիկ, վնասվածքային և այլ հիվանդությունների հետ կապված։


== Վարակիչ և սպեցիֆիկ հիվանդություններ ==
Այս շարքին են դասվում բրուցելոզային, տուբերկուլոզային, վիրուսային, սիֆիլիտիկ, դիզենտերային, սնկային, գոնոռեային, էխինոկոկային, սեպտիկ, ռևմատիկ, վարակիչ, ոչ սպեցիֆիկ հիվանդությունները և այլն, որոնք օրգանիզմում վարակի վերացումից հետո կարող են ընթանալ որպես ինքնուրույն հիվանդություններ։ Վարակիչ հիվանդությունների յուրահատուկ ձև է անշարժացող սպոնդիլոարթրիտը (Բեխտերևի հիվանդություն)։


== Դիստրոֆիկ հիվանդություններ ==
Այս շարքին են դասվում նյութափոխանակության խանգարումներով (պոդագրային հիվանդություն, Կաշին Բեկի հիվանդություն), վիտամինների անբավարարությամբ պայմանավորված, արյան հիվանդություններից առաջացած (հեմոֆիլիայի, լեյկոզների դեպքում), ֆիզիկական գերլարվածության, սառեցման և աշխատանքային հիգիենայի պայմանների խախտման հետ կապված հիվանդությունները (լեռնագործների, թունելագործների, տրանսպորտի աշխատողների մոտ) և այլն։


== Վնասվածքային հիվանդություններ ==
Այս հիվանդությունների պատճառ են հանդիսանում հոդերի Փակ ու բաց վնասվածքները և հաճախ կրկնվող թույլ վնասումները։ 
Հիվանդությունների ժամանակ կարող են ախտահարվել նաև հոդաճառները և ոսկրերը։ Առողջապահության համաշխարհային կազմակերպության տվյալների համաձայն ընդհանուր հաշմանդամության 3, 1%-ի պատճառը քրոնիկական հիվանդություններն են։ Ախտանշաններն են՝ հոդացավեր, հոդի այլաձևություն, ֆունկցիայի խանգարում, հոդի մաշկածածկույթների կարմրություն և ջերմաստիճանի բարձրացում։ Սուր հիվանդությունների ժամանակ ցավերը լինում են ուժեղ և մշտական, իսկ քրոնիկականի դեպքում՝ միայն հոդը շարժելիս։


== Բուժում ==
Բուժումը հիմնական պատճառի կամ հիվանդության վերացումն է։ Ցավը հանգստացնող, հակաբորբոքային դեղամիջոցներ, հորմոնային սպեցիֆիկ պատրաստուկներ։ Այլաձևությունները կանխելու համար կիրառվում են օրթոպեդիական միջոցառումներ, ուղղիչ մարմնամարզություն, ֆիզիոթերապևտիկ, ջրաբուժական և ցեխաբուժական պրոցեդուրներ։ Կայուն այլաձևությունների դեպքերում՝ վիրահատություններ (մկանահատում, ջլահատում, ոսկրահատում, հոդահատում, հոդապլաստիկա և այլն)։ Առողջարանային բուժում (Արզնի, Դիլիջան, Ծղալտուբո, Պյատիգորսկ, Սակի, Եվպատորիա)։


== Ծանոթագրություններ ==
http://www.crosscenter.am/am/diseases/arthritis-arthrosis-coxarthrosis
Տեոլո

Տեոլո(իտալերեն՝ Teolo), կոմունա Իտալիայում, գտնվում է Վենետո մարզում՝ Պադովա գավառում։
Բնակչությունը 8441 մարդ (2004 թվականի տվյալներով), բնակչության խտությունը 264 մարդ/կմ²։ Զբաղեցնում է 31 կմ² տարածք։ Փոստային ինդեքս՝ 35037: Հեռախոսային կոդը՝ 049:


== Ծանոթագրություններ ==
(206) Հերսիլիա

(206) Հերսիլիա (անգլ.՝ Hersilia), աստերոիդ աստերոիդների հիմնական գոտում։ Հայտնաբերվել է 1879 թվականի հոկտեմբերի 13-ին Քրիստիան Պետերսի կողմից Քլինտոնում։
Միջին հեռավորությունը Արեգակից կազմում է 2,739925 ա. մ., առավելագույնը մոտենում է 2,6354 ա. մ. հեռավորության վրա և հեռանում 2,8445 ա. մ., իսկ Երկրի ուղեծրին Հերսիլիա աստերոիդը նվազագույնը մոտենում է 1,6544 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1656,56 երկրային օրվա ընթացքում, իր ուղեծրով շարժվելով միջինում 0,217318 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,78° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(206) Հերսիլիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դոննե (Կալվադոսի գավառ)

Դոննե (ֆր.՝ Donnay), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2014 թվականի դրությամբ կազմում է 258 մարդ, բնակչության խտությունը` 23.06 մարդ/կմ²։ Բնակավայրը զբաղեցնում է 11.19 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 26 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 137 աշխատունակ (15-64 տարեկան)  բնակիչ, որոնցից ակտիվ էին 96-ը, իսկ ոչ ակտիվները` 41։ Ակտիվության ցուցանիշը կազմում է 70,1 %։ 96 աշխատունակ մարդկանցից աշխատել է 83 անձ (43 տղամարդ և 40 կին)։ Գործազուրկ են եղել 13 անձ (5 տղամարդ և 8 կին)։ 41 անաշխատունակներից 18-ը եղել են աշակերտներ կամ ուսանողներ, 20-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գիլմեր շրջան (Ջորջիա)

Գիլմեր շրջան (անգլ.՝ Gilmer County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.106 կմ² է, բնակչությունը՝ 23.456 մարդ (2010 թ. տվյալներով)։ Շրջկենտրոնն է Իլայջեյ բնակավայրը։ Կազմավորվել է 1832 թ.։
(3061) Կուկ

(3061) Կուկ (անգլ.՝ Cook), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 21-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,089712 ա. մ., առավելագույնը մոտենում է 2,4878 ա. մ. հեռավորության վրա և հեռանում 3,6916 ա. մ.։ Արեգակի շուրջ մեկ ամբողջական պտույտ է կատարում 1983,7 երկրային օրվա ընթացքում, իր ուղեծրով շարժվելով միջինում 0,181479 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3061) Կուկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աղջաղալա (հարթություն)

Անվան այլ կիրառումների համար տե՛ս՝ Աղջաղալա (այլ կիրառումներ)Աղջաղալա, հարթություն Ղարաբաղի բարձրավանդակում, նրա հյուսիսային մասում նախկին Գյուլիսիտանի գավառում։ Բարձրադիր է։ Ունի ցուրտ կլիմա։ Ջրերով հարուստ է և ունի արգավանդ հողեր
:


== Ծանոթագրություններ ==
Վլադիմիր Կալինին (դիվանագետ)

Վլադիմիր Կալինին (ռուս.՝ Влади́мир Анато́льевич Кали́нин, հունիսի 21, 1954(1954-06-21)), խորհրդային և ռուս դիվանագետ։ 2-րդ դասի արտակարգ և լիազոր դեսպանորդ (2014 թվականի դեկտեմբերի 16)։


== Կենսագրություն ==
1977 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է մոնղոլերենին և անգլերենին։
1977 թվականից զբաղվում է դիվանագիտական գործունեությամբ։

1977-1981 թվականներին՝ Մոնղոլիայում ԽՍՀՄ դեսպանատան ռեֆերենտ, ավագ ռեֆերենտ, ավագ ռեֆերենտ-քարտուղար։
1984-1989 թվականներին՝ Ինդոնեզիայում ԽՍՀՄ դեսպանատան երրորդ, երկրորդ, առաջին քարտուղար։
1992-1997 թվականներին՝ Ինդոնեզիայում ԽՍՀՄ դեսպանատան խորհրդական։
1997-2001 թվականներին՝ Ռուսաստանի արտաքին գործերի նախարարության Ասիայի երկրորդ դեպարտամենտի խորհրդական, ավագ խորհրդական, բաժնի պետի պաշտոնակատար, բաժնի պետ։
2001-2005 թվականներին՝ Թաիլանդում Ռուսաստանի դեսպանատան խորհրդական-դեսպանորդ։
2005-2008 թվականներին՝ Ռուսաստանի արտաքին գործերի նախարարության ասիական և խաղաղօվկիանոսյան համագործակցության դեպարտամենտի գլխավոր խորհրդական։
2008-2010 թվականներին՝ Ռուսաստանի արտաքին գործերի նախարարության համասիական խնդիրների դեպարտամենտի գլխավոր խորհրդական։
2010-2011 թվականներին՝ Ռուսաստանի արտաքին գործերի նախարարության ասիական և խաղաղօվկիանոսյան համագործակցության դեպարտամենտի գլխավոր խորհրդական։
2011-2015 թվականներին՝ Հոնկոնգում Ռուսաստանի գլխավոր հյուպատոս։
2015 թվականի օգոստոսից մինչև 2019 թվականի սեպտեմբերը եղել է Ռուսաստանի արտաքին գործերի նախարարության Ասիայի առաջին դեպարտամենտի փոխտնօրեն։
2019 թվականի սեպտեմբերի 6-ից Լաոսում հանդիսանում է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2014 թվականի դեկտեմբերի 16)


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Կենսագրությունը vneshpol.ru կայքում
Դեսպանի էջը Լաոսում Ռուսաստանի դեսպանատան կայքում Archived 2017-10-21 at the Wayback Machine.
Կոնստանտին Կուչաև

Կոնստանտին Վիտալևիչ Կուչաև (ռուս.՝ Константин Витальевич Кучаев, մարտի 18, 1998(1998-03-18), Ռյազան, Ռուսաստան), ռուս ֆուտբոլիստ, Մոսկվայի ԲԿՄԱ ակումբի կիսապաշտպան։


== Կարիերա ==
Ֆուտբոլով սկսել է զբաղվել ԲԿՄ ՄՊՄԴ Ռյազանի դպրոցում։
Ռուսաստանի առաջնությունում նորամուտը կատարել է 2017 թվականի ապրիլի 2-ին՝ 21-րդ տուրի՝ «Կռիլյա Սովետով» ակումբի դեմ տնային խաղում, որի 85-րդ րոպեին փոխարինել է Ալեքսանդր Գոլովինին։
Սեպտեմբերի 27-ին Չեմպիոնների լիգայի խմբային փուլի շրջանակներում անցկացված «Մանչեսթեր Յունայթեդի» դեմ խաղի 90-րդ րոպեին աչքի է ընկել գոլով (1:4)։
2018 թվականի մայիսի 6-ին Տուլայի «Արսենալ» ակումբի դեմ խաղում (6:0) ստացել է ձախ ծնկի խաչաձև ջլի պատռվածք։ Վնասվածքից հետո առաջին անգամ պաշտոնական խաղում դուրս է եկել խաղադաշտ 2018 թվականի նոյեմբերի 23-ին՝ 2018/19 մրցաշրջանի Ռուսաստանի առաջնության 15-րդ տուրի՝ «Ախմատ» ակումբի դեմ խաղում։


== Վիճակագրություն ==


=== Ակումբային ===
2019 թվականի սեպտեմբերի 1-ի դրությամբ


== Ձեռքբերումներ ==


=== Ակումբային ===
 «ԲԿՄԱ» Ռուսաստանի առաջնության արծաթե մեդալակիր – 2016/17, 2017/18


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը ԲԿՄԱ-ի կայքում
Ֆուտբոլիստի էջը ՌՖՊԼ-ի կայքում
Ֆուտբոլիստի էջը FootballFacts.ru կայքում
Վիլյասիդալեր

Վիլյասիդալեր  (իսպ.՝ Villacidaler) մունիցիպալիտետ Իսպանիայում։ Գտնվում է Պալենսիա պրովինցիայի Կաստիլա և Լեոն ինքնավար համայնքի կազմում։ Մունիցիպալիտետը գտնվում է 'Տերրա դե Կամպոս շրջանում։Բնակչությունը` 57 մարդ (2010 թվականի տվյալներով)։


== Ժողովրդագրություն ==


== Արտաքին հղումներ ==
Պաշտոնական էջ
Սան Բենեդիկտոսի վանք

Սան Բենեդիկտոսի վանք (իտալերեն՝ Monastero di San Benedetto di Norcia), կաթոլիկ վանք, որը գտնվում է կենտրոնական Իտալիայում՝ Ումբրիամարզի Նորչա փոքրիկ քաղաքում։
Ներկայիս տեսքը ստացել է 1998 թվականին։


== Պատմություն ==
Դեռևս X դարում բենեդիկտյան վարդապետները հաստատված են եղել Նորսիա բնակավայրում, և բենեդիկտյան կաթոլիկ հոգևորականները դարեր շարունակ պահպանել են նվիրվածությունը «սուրբ բազիլիկի»՝ Սան Բենեդիկտոսի վանքի նկատմամբ։ Սակայն 1810 թվականին՝ Նապոլեոնյան պատերազմների ընթացքում, իտալացի բենեդիկտյան հոգևորականները արտաքսվել են քաղաքից։ 1988 թվականին մի խումբ ամերիկյան հոգևորականներ, այդ թվում՝ վարդապետներ ժամանել են Իտալիա՝ գտնելով իրենց սեփական կրոնական համայնքը։ 2000 թվականին Նորչայում կրկին հաստատվել են վանականներ, իսկ լքված վանքը սկսել է գործել 2008 թվականին։ Կրոնական կառույցի վերականգնման աշխատանքները գնահատվել են € 6,000,000: 2011 թվականի հուլիսին վանքը համալրվել է 19 վարդապետներով։


== Ծանոթագրություններ ==
Վերին (Ծովափնյա Շարանտի գավառ)

Անվան այլ կիրառումների համար տե՛ս՝ Վերին (այլ կիրառումներ)Վերին (ֆր.՝ Vérines), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Լա Ռոշել շրջանում։ Մտնում է Լա-Ժարրի կանտոնի կազմի մեջ։ 
Համայնքի INSEE կոդ՝ 17466։


== Բնակչություն ==
Համայնքի բնակչությունը 2010 թվականին կազմում էր 1987 մարդ։


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Վերին (ֆր.)
Սինյուխա (գյուղ, Նովոարխանգելսկի շրջան)

Անվան այլ կիրառումների համար տե՛ս՝ ՍինյուխաՍինյուխա (ուկրաիներեն՝ Синюха), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Սինյուխա գյուղում բնակվում էր 460 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դարկոթ

Դարկոթ, գյուղ Արևմտյան Հայաստանում, Էրզրումի վիլայեթի Բայազետի գավառում։ Գտնվում էր Արածանի գետ վտակներից մեկի հովտում, Ալաշկերտ քաղաքից 43 կմ հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ունդեցիմա

Ունդեցիմա (լատ.՝ undecimus՝ տասնմեկերորդ), երաժշտական ինտերվալ տասնմեկ աստիճան մեծությամբ, նշանակվում է 11 թվով։
Գերազանցում է օկտավայի ծավալը։ Հաճախ դիտարկվում է որպես բաղադրյալ ինտերվալ, որը բաղկացած է օկտավայից և կվարտայից։ Կվարտայի պես՝ կարող է լինել մաքուր և մեծացված։ Մաքուր ունդեցիման (մ.11) պարունակում է տասնյոթ կիսատոն, մեծացվածը (մեծ.11)՝ տասնութ։ Հարմոնիայում ունդեցիման գործառութորեն համապատասխանում է կվարտային։
Ջազային երաժշտության մեջ ունդեցիման հինգերորդ տերցիան է՝ հարաբերած հիմնական տոնի։


== Գրականություն ==
Ունդեցիմա // Բուլուչևսկի Յու., Ֆոմին Վ. Երաժշտական բառարան, Մ., 2005. — 461 էջ
(4712) Իվայզումի

(4712) Իվայզումի (անգլ.՝ Iwaizumi), աստերոիդ աստերոիդների հիմնական գոտում։ Հայտնաբերվել է 1989 թվականի օգոստոսի 25-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 3,153027 ա. մ., առավելագույնը մոտենում է 2,7411 ա. մ. հեռավորության վրա և հեռանում 3,5649 ա. մ.։ Արեգակի շուրջ մեկ ամբողջական պտույտ է կատարում 2044,98 երկրային օրվա ընթացքում, իր ուղեծրով շարժվելով միջինում 0,17604 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4712) Իվայզումի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կիիլի (այլ կիրառումներ)

Կիիլի, կարող է վերաբերել՝

Կիիլի - քաղաքատիպ ավան Էստոնիայի Հարյումաա նահանգի Կիիլի շրջանում
Կիիլի - շրջան Էստոնիայի Հարյումաա նահանգում
Դիդաճարա

Դիդաճարա (վրաց.՝ დიდაჭარა), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Դիրք ==
Գտնվում է ծովի մակարդակից 800 մետր բարձրության վրա։ Շրջկենտրոն Խուլոյից 7 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 938 մարդ։


== Ծանոթագրություններ ==
Քուրայի շրջան

Քուրայի շրջան (արաբ․՝ قضاء الكورة‎‎), Լիբանանի 25 շրջաններից մեկը, որը գտնվում է Հյուսիսային Լիբանանի մարզի կազմի մեջ։ Քաղաքի վարչական կենտրոնն է հանդիսանում Ամյուն քաղաքը։ Բնակչությունը կազմում է 68 160 մարդ։ Բնակչության խտությունը՝ 394 մարդ/կմ²։


== Աշխարհագրություն ==
Շրջանը տեղակայված է Լիբանանի հյուսիսարևմտյան մասում և ունի 173 կմ² տարածք։ Հյուսիսում սահմանակից է Տրիպոլիի շրջանին, հարավում՝ Բոթրոնի շրջանին, արևելքում Զգարտայի շրջանին և Բիշարի շրջաններին, իսկ արևմուտքում նրա ափերն են ողողում Միջերկրական ծովի ջրերը։


== Համայնքներ ==
Շրջանը բաժանվում է 34 համայնքների։


== Ծանոթագրություններ ==
Սիմեռու (այլ կիրառումներ)

Սիմեռու անունը կամ տերմինը կարող է վերաբերել հետևյալ հոդվածներին․

Սիմեռու - գյուղ Էստոնիայի Կիիլի շրջանի կազմում։
Սիմեռու - գյուղ Էստոնիայի Կոսե շրջանի կազմում։
Սիմեռու - գյուղ Էստոնիայի Պաիդե շրջանի կազմում։
Սիմեռու - գյուղ Էստոնիայի Մյառյամաա շրջանի կազմում։
Սիմեռու - գյուղական ավան Էստոնիայի Սիմեռու շրջանի կազմում։
Hyundai Elantra

Hyundai Elantra (կորեերեն՝ 현대 엘란트라) կամ Hyundai Avante, կոմպակտ մեքենա, Հարավային Կորեայում արտադրող՝ Hyundai-ի կողմից սկսած 1990 թվականից։


== Էքստերիեր ==


=== HID լուսարձակները LED լույսով ===
Լրացուցիչ HID լուսարձակները, խնայում են էներգիայի սպառման մակարդակը և երկար կյանք ապահովում, քան սովորական լուսարձակները, ապահովելով բարձր ինտենսիվությամբ լույս, որը ապահովում է տեսանելիությունը։ Լրացուցիչ LED լուսարձակները դարձնում են ավելի ժամանակակից և բարձր տեխնոլոգիաների պատկերով։


=== Առջևի հակամառախուղային լամպեր ===
Նոր մշակված սուր և նուրբ հակամառախուղային լամպերը, լրացնում են սպորտային հզոր առջևի վերջնական ոճը։


=== Արտաքին հայելիներ ===
Աէրոդինամիկ արտաքին հայելիները՝ ձեռքով ծալվող և ապահովված LED կողմնակի վերահաղորդիչներով ապահովում են մեծագույն հնչերանգներ


== Ինտերիեր ==


=== Հետևի նստատեղեր ===
Հետևի նստատեղերը ոչ միայն հարմարավետ են, այլ նաև կարող է վերածվել լրացուցիչ բեռի տարածք՝ խոշոր կամ երկար բեռների համար, որը ծալված վերածվում է 6։4 հարաբերակցությամբ։


== Նվաճումներ ==
Hyundai Elantra-ն ConsumerSearch-ի կողմից ճանաչվել է 2011 թվականի ամենատնտեսող սեդան մեքենան։ Ավտոքննադատները վճռականորեն իրենց հիացմունքն են արտահայտել Elantra-ի ինքնատիպ ոճի, լավ ընթացքի և բարձրակարգ օպցիաների հանդեպ։
Edmunds.com-ը նոր Elantra-ն նկարագրում է որպես “ապշեցնող նոր ոճ”, այն ստեղծողները գտնում են, որ Elantra-ի ոճի, շահավետության, պրակտիկության և վառելիքի արդյունավետության միակցումը այն հզոր մրցակիցների շրջանում կարող է դարձնել “պարահանդեսի գեղեցկուհի”։
Elantra-ն Motor Trend-ի կողմից ամենալավ վաճառվող կոմպակտ սեդան ավտոմեքենաների շարքում համարվել է համար 1-ը։
Elantra-ն Autospies.com-ի կողմից ճանաչվել է 2011 թվականի տարվա մեքենա։


== Պատկերասրահ ==


== Արտաքին հղումներ ==
Hyundai-ի պաշտոնական կայքը
Hyundai Elantra-ի պաշտոնական կայքը
Portrait of an American Family

Portrait of an American Family, ամերիկյան Մերիլին Մենսոն մետալ-խմբի առաջին ալբոմն է։ Թողարկվել է 1994 թ. հուլիսի 14-ին Nothing Records և Interscope Records լեյբների կողմից։ Ամբողջ աշխարհում վաճառվել է ալբոմի շուրջ 2,5 միլիոն օրինակ։ 2003ն թ. մայիսի 29-ին Ամերիկյան Ձայնագրողների ասսոցիացիայի կողմից ստացել է Ոսկե կարգավիճակ։ Ալբոմից թողարկվել է երկու սինգլ՝ «Get Your Gunn» և «Lunchbox»։


== Երգացանկ ==


== Ծանոթագրություններ ==
Վիզանո

Վիզանո  (իտալերեն՝ Visano), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 1701 մարդ, խտությունը՝ 155 մարդ/կմ²։ Զբաղեցնում է 11,21 կմ² տարածք։ Փոստային ինդեքս՝ 25010։ Հեռախոսային կոդ՝ 030։


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Անադիա

Անվան այլ կիրառումների համար տե՛ս՝ Անադիա (այլ կիրառումներ)Անադիա (պորտ.՝ Anadia; [ ɐnɐ'diɐ]), Պորտուգալիայում գտնվող քաղաք, միաժամանակ համարվում է Ավեյրու մունիցիպալիտետի կենտրոններից մեկը։ Մտնում է նաև Պորտուգալիայի ամուր քաղաքական ագլոմերացիայի (Մեծ Ավեյրու)-ի կազմի մեջ։ Հին վարչական բաժանմամբ մտել է Բեյրա-Լիտորալ նահանգի կազմի մեջ։ Բնակչության թիվը հասնում է 3,0 հազար մարդու (քաղաքում) և 31,7 հազար մարդ (մունիցիպալիտետում)։ Մակերեսը կազմում է 216,60 կմ²։
Քաղաքի հովանավորողը համարվում է Սան-Պաիուն։


== Աշխարհագրական դիրք ==
Քաղաքը գտնվում է 29 կմ դեպի հարավ-արևելք Ավեյրու քաղաքից։
Մունիցիպալիտետը գտնվում է.

Դեպի հյուսիս — Ագեդա մունիցիպալիտետից
Դեպի արևելք — Մորտագուա մունիցիպալիտետից
Դեպի հարավ — Մեալյադա,Կանտանեդե մունիցիպալիտետներից
Դեպի արևմուտք — Կանտանեդե մունիցիպալիտետից
Դեպի հյուսիս-արևմուտք — Օլիվեյրա դու Բայրու


== Պատմություն ==
Քաղաքը հիմնադրվել է 1514 թվականին։


== Բնակչություն ==


== Մունիցիպալիտետի կազմը ==
Մունիցիպալիտետի կազմի մեջ մտնում են հետևյալ շրջանները.

Ագին
Ամորեյրա դա Գանդարա
Անկաշ
Արկուշ
Ավելանշ դե Կամինյու
Ավելանշ դե Սիմա
Մոգոֆորեշ
Մոյտա
Պարեդեշ դու Բայրու
Սանգալյուշ
Սան Լորենսու դու Բայրու
Տամենգուշ
Վիլա Նովա դե Մոնսարրուշ
Վիլարինյու դու Բայրու
Օյշ դու Բայրու
Չարլզ Հրաչ Փափազ

Չարլզ Հրաչ Փափազ (մարտի 3, 1918(1918-03-03), Թրոյ, Նյու Յորք, ԱՄՆ - հուլիսի 8, 2007(2007-07-08)), հայազգի ամերիկյան ռադիոֆիզիկոս, ՀԽՍՀ ԳԱ արտասահմանյան անդամ (1974)։ ԱՄՆ-ի ազգային ԳԱ անդամ (1956), Ամերիկյան ֆիզիկական ընկերության, մաթեմատիկական ընկերության և էլեկտրոնային տեխնիկայի ինժեներների ինստիտուտի անդամ։


== Կենսագրություն ==
1941 թվականին ավարտել է Մասսաչուսեթսի տեխնոլոգիական ինստիտուտը։ Փիլիսոփայության դոկտորի կոչումն ստացել է Հարվարդի համալսարանում (1948)։ 1948-1950 թվականներին դասախոսել է նույն համալսարանում, 1950–1952 թվականներին՝ Կալիֆոռնիայի Բերկլիի համալսարանում։ 1952 թվականից՝ Կալիֆոռնիայի տեխնոլոգիական ինստիտուտի պրոֆեսոր և անտենաների լաբորատորիայի վարիչ։ Աշխատանքները վերաբերում են էլեկտրամագնիսական ճառագայթման, անտենաների տեսության և ռադիոալիքների տարածման հարցերին։ Մշակել է գրավիտացիոն դաշտում էլեկտրամագնիսական ալիքների տարածման տեսությունը, արտածել լիցքավորված մասնիկների շարժման ռելյատիվիստական հավասարումը։ Օգտվելով Համբարձումյանի ինվարիանտության սկզբունքից, լուծել է անհամասեռ միջավայրում ռադիոալիքների տարածման մի շարք խնդիրներ։


== Ծանոթագրություններ ==
Վիսոկոե (գյուղ, Տոմաշպոլի շրջան)

Անվան այլ կիրառումների համար տե՛ս՝ ՎիսոկոեՎիսոկոե (ուկրաիներեն՝ Високе), գյուղ Ուկրաինայի Վիննիցայի մարզի Տոմաշպոլի շրջանում։ Հիմնադրվել է 1700 թվականին։
2001 թվականի տվյալներով Վիսոկոե գյուղում բնակվում էր 806 մարդ։ Բնակավայրը զբաղեցնում է 1691 կմ² տարածք։ Բնակչության խտությունը կազմում էր 476,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կալեսի

Կալեսի (էստ․՝ Kalesi), գյուղ Էստոնիայի Հարյումաա նահանգի Ռաասիկու շրջանում։
2011 թվականի տվյալներով գյուղում բնակվում էր 189 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դրումշակ

Դրումշակ, գյուղ Արևմտյան Հայաստանում, Բալուի գավառակում։ Գտնվում էր փոքր գետակի ափին, Բալու քաղաքից 20 կմ հյուսիս-արևելք։
Տարածվում էր լեռնալանջի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
247 °F

«247 աստիճան ֆարենհայթ» (247 °F), ֆիլմի ռեժիսոր Լևան Բարխ, Վրաստան 2011 թվական։


== Սյուժե ==
Չորս ընկերներով ուղևորվում են լճի մոտ գտնվող տունը, որպեսզի ուրախ անցկացնեն հանգստյան օրերը... Բայց հանգիստը վերածվում է իսկական մղձավանջի, երբ նրանցից երեքը հայտվում են տաք շոգեբաղնիքում։ Կանչում էին օգնություն, բայց անարդյունք։ Ջերմաստիճանը գնալով բարձրանում էր։ Յանը ստիպված կոտրում է պատուհանը։ Նրանք գտնվում էին կայունաջերմոցի ջերմաչափի հետնակողմում և որոշում են դրան ձերռք չտալ։ Դուրս գալու փորձի ժամանակ Յանը կարճ միացում է առաջացնում, հույս ունենալով, որ կանջատի տաքացուցիչը։ Դա չի հաջողվում։ Վազող շունը լսում է օգնության ձայները և վազում է Վեիդի մոտ, որպեսզի նրան բերի շոգեբաղնիքի մոտ, բայց նա չի հասկանում շանը, մտածելով, որ հրավառություն է։ Վերջապես Ռենեն որոշում է հանել կայունաջերմոցը։ Ջենը խանգարում էր նրան այդ իրականացնել, և Ռենեն ընկնում է։ Անսպասելիորեն Յանը սկսում է խելացնոր ծիծաղել և կոտրում է տաքացուցիչը։ Մի քանի վայրկյան հետո այն պայթում է, Յանին նետելով շոգեբաղնիքի անկյունը։ Դուռը բացվում է և դուրս է գալիս Ջենը։ Նա գնում է սառնարանի մոտ, վեցնում է ջրի շիշը ու ագահությամբ խմում է այն։ Հետո աղջիկը գնում է ննջասենյակ, նստում է մահճակալին և լսում է Ռենեի ձայները։ Այնուհետև նա գալիս է գիտակցության սաունայի անկյունում։ Դա ընդամենը տեսիլք էր թվում։ Նա ամբողջ ուժերով փորձում է փրկել Ռենեին։ Հետո աղջիկը կորցնում է գիտակցությունը։ Հետագայում երևում է պատճառը, թե ինչու էին ընկերները հայտնվել շոգեբաղնիքում։ Հաջորդ գործողությունը սկսվում է մի քանի րոպե հետո։ Գալիս է ոստիկանությունը և շտապ օգնությունը։ Ոստիկանությունը հարցաքննում է Վեիդին, իսկ բժիշկները Ջենին և Ռենեին տեղափոխում են հիվանդանոց։


== Դերակատարներ ==


== Ծանոթագրություններ ==


== Տես նաև ==
451 աստիճան ըստ Ֆարենհայթի
Dustards (ֆիլմ)

Dustards, ռեժիսոր Ստանիսլավ Գուրենկոյի վավերագրական road movie ֆիլմը, որը պատմում է Արևելյան Ուկրաինայում մոտոճանապարհորդության մասին։ Պրեմիերան կայացել է 2016 թվականի նոյեմբերի 3-ին։
«Dustards» ֆիլմը՝ մարդու և բնության երկխոսության պատմություն է, տղամարդկային ընկերության, ընտրության, ինչպես նաև ճանապարհորդության մասին է, որտեղ նույնիսկ ամենակարճ ճանապարհորդությունը կարող է մարդուն ամբողջովին փոխել։
Ուկրաինայում ցուցադրվել է 2017 թվականի ապրիլի 20-ին։


== Ֆիլմի մասին ==
Ֆիլմի պատմությունն սկսվել է 2015 թվականի ամռանը, երբ չորս ընկերներ և նկարահանման մի փոքր խումբ որոշեցին բացահայտել Կարպատների անհավատալի գեղեցիկ վայրի աշխարհը։

— ֆիլմի ռեժիսոր Ստանիսլավ Գուրենկո
Չորս ընկերներից բացի, ժապավենի լիիրավ դերասաններ դարձան չորս մոդիֆիկացիոն մոտոցիկլներ. Honda CX500 1982, Yamaha XS750 1978, BMW R100 1986 և HondaMagna:
Ֆիլմի ստեղծողները իրենց առջև խնդիր էին դրել, որպեսզի ֆիլմի ամեն դիտորդ զգա տնից դուրս գալու և ճանապարհորդելու զգացումը՝ ինչ-որ մեկը դեպի ճանապարհ, ինչ-որ մեկն էլ՝ ինքն իրեն գտնելու։


== Հետաքրքիր փաստեր ==
Սա առաջին ուկրաինական վավերագրական ֆիլմն է մոտոճանապարհորդության մասին Կարպատներում։
Ֆիլմը պատրաստվել և լույս է տեսել Red Glass Production կազմակերպության կողմից։ Սա առաջին կինոնախագիծն էր, որով զբաղվել է Red Glass-ը։
Ֆիլմի առաջին տիզերը համարվում է նաև SashaBoole-ի «Ճանապարհ» երգի տեսահոլովակը։


== Մրցանակներ ==
2017 — Platinum award / International Independent Film Festival (Los Angeles)
2017 — Best documentary / London Independent Film Awards
2017 — Remi Award / Worldfest — Houston International Film Festival


== Ծանոթագրություններ ==


== Արտաքին հղումներ ==
dustards.com ֆիլմ. պաշտոնական կայք
Dustards (ֆիլմ) Ֆեյսբուքում
Dustards (ֆիլմ) Թվիթթերում
Dustards(անգլ.) ֆիլմը Internet Movie Database կայքում
Ֆիլմի ռեժիսորի պաշտոնական կայքը


=== Թրեյլերներ ===
Украинский трейлер-музыкальный клип к фильму
Трейлер фильма с субтитрами на английском языке
Официальный трейлер для кинотеатров
Տուֆահիջե

Տուֆահիջե (եզակի՝ tufahija, արաբ.՝ تفاح (tuffàh)), ընկույզով լցոնված խնձորից պատրաստված բոսնիական աղանդեր՝ շոգեխաշած շաքարաջրի մեջ:Այն շատ տարածված է Բոսնիա և Հերցեգովինայում, Սերբիայում և Մակեդոնիայում։ Օսմանյան կայսրության տիրապետության ժամանակ տուֆահիջեն ներմուծվեց Բալկաններ։


== Ծագում ==
«Tufahija» բառը բխում է արաբերեն tuffāḥa (تفاحة) բառից, որը նշանակում է «խնձոր»։


== Բաղադրիչներ ==
Տուֆահիջեն մատուցվում է մեծ ապակե ամաններով, իրենց սեփական անուշահյութի մեջ և վրան՝ հարած սերուցք։ Այն սովորաբար ուղեկցվում է սուրճով։


== Տես նաև ==
Խնձորով ուտեստների ցանկ
Աղանդերների ցանկ
Լցոնված ուտեստների ցանկ


== Ծանոթագրություններ ==


== Արտաքին հղումներ ==
Մահմուդ (մզկիթ, Հայֆա)

Մահմուդ մզկիթ (արաբ․՝ مسجد محمود‎‎, եբրայերեն՝ מסגד האחמדים‎), մզկիթ Հայֆայում, Կաբաբիր շրջանում։ Կառուցվել է Ահմադիյա մուսուլմանական համայնքի կողմից 1970-ական թվականների վերջերին։


== Պատմություն ==
Կարմել լեռան վրա առաջինը մզկիթը կառուցվել է 1931 թվականին։ Մահմուդ մզկիթը կառուցվել է 1970-ական թվականների վերջերին։ Այն ստացել է իր անվանումը ի պատիվ Ահմադիյա մուսուլմանական համայնքի հիմնադրի որդու՝ Բաշիրոիդդիմ Մահմուդ Ահմադի, ով հայտնի է նաև «Ավետյաց բարեփոխիչ» անվանումով։
Մզկիթն ունի երկու սպիտակ մինարեթ, որոնք կանգնած են 35 մետր բարձրության վրա, որը տիրում է լանջերի մոտակայքի բնակելի թաղամասերի տեսանելի հորիզոնի վրա։ Մզկիթի շինարարությունը ֆինանսավորվել է տեղի Ահմադիյա մուսուլմանական համայնքի անդամների կողմից, որոնք Կաբաբիր են եկել Նաալինից (գյուղ է Երուսաղեմի հարևանությամբ)։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Մզկիթի ֆեյսբուքյան էջը
islamahmadiyya.net: Ahmadiyya Muslim Community
haifafoundation.com: Historic Sites: Kababir
panoramio.com: Mahmood Mosque, Kababir(չաշխատող հղում)